open-index/open-wikipedia-markdown huggingface dataset:
Teritorial Palestina

"**Teritorial Palestina**" jo "**teritorial Palestina nan taduduaki**" adolah deskripsi nan acok dipakai untuak mandeskripsikan Tapi Barat (tamasuak Yerusalem Timur) jo Jalua Gaza, nan taduduaki atau tampek lainnyo nan ado di baruah kontrol Israel. Pamarintah Israel manyatokan baso wilayah tu marupokan wilayah sangketo. Teritorial tasabuik, malalui subyek untuak negosiasi maso ka muko, didefinisikan dek Garih Ijau. 

Istilah "Teritorial Palestina nan Taduduaki" dipakai dek Pasarikatan Banso-Banso (PBB) jo organisasi internasional lainnyo antaro 1998 sampai 2013 dalam rangka marujuak kapado Otoritas Nasional Palestina. Dimulai pado 2012, Sekretariat PBB manggantinyo jo istilah Nagara Palestina. ISO maadopsi parubahan namo tu pado 2013. Namun, pado Agustus 2015, Dewan Kaamanan PBB masih maanggap Palestina sabagai nagara non-badaulaik,

Israel manduduaki teritorial Tapi Barat jo Jalua Gaza pado Parang Anam Ari 1967 dan sajak itu maambiak kandali. Sabalunnyo, teritorial tu surang diduduaki dek Yordania jo Mesir, sajak pandirian Israel pado 1948.

## Rujuakan

## Catatan

## Pautan lua

* Statistical Atlas of Palestine  at the Palestinian Central Bureau of Statistics.
* Global Integrity Report: West Bank  has a governance and anti-corruption profile.
* 
* 
* Palestinian Territories at the United States Department of State.
* Palestine  from *UCB Libraries GovPubs*.
* 
* Palestine under the Ottoman Rule
* Palestinian territories street-art
* , published by the United Nations Department of Public Information, March 2003. UN Brochure DPI/2276. Online, chapters are in PDF format.
Televisi digital di Indonesia

**Siaran TV Digital** adolah siaran TV jo sinyal nan dikirimkan adolah sinyal digital (*digital broadcasting*).

## Kebaradaan TV Digital di Indonesia
Hamping sado stasiun TV panyiaran baiak TVRI maupun TV swasta nasional alah mamanfaaikan sistem teknologi panyiaran jo  teknologi digital khususnyo pado sistem parangkek studio untuak mamproduksi program, malakukan panyuntiangan, parakaman dan panyimpanan data. Pangiriman sinyal gambar, suaro dan dato alah menggunokan sistem transmisi digital dangan manggunokan pamancar. Sistem transmisi digital malalui pamancar iko manggunokan standar nan disabuik DVB-T (*Digital Video Broadcasting Terestrial*).

### Uji Cubo TV Digital
Dari hasil uji cubo siaran digital TV, teknologi DVB-T mampu mamultipleks babarapo program sakaligus. Anam program siaran dapek dimasuakan sakaligus ka dalam satu kanal TV baleba pita 8&nbsp;MHz, dangan kualitas cukuik elok. Di sampiang tu, panambahan varian DVB-H (*handheld*) mampu manyadiokan tambahan sampai anam program siaran lai, khususnyo untuak panerimoan bagarak (mobile). Hal iko sangaik mamungkinkan bagi panambahan siaran-siaran TV baru.

Sistem panyiaran TV Digital adolah panggunaan aplikasi teknologi digital pado sistem panyiaran TV nan dikambangkan di patangahan taun 90 an dan diujicubokan pado taun 2000. Pado awal pangoperasian sistem digital ko umumnyo dilakuakan siaran TV sacaro *Simulcast* atau siaran basamo jo siaran analog sabagai maso transisi. Sakaliguih ujicubo sistem tasabuik sampai mandapekan hasil panarapan siaran TV Digital nan paliang ekonomis sasuai jo kabutuhan dari nagaro nan mangoperasikan.

## Panonaktifan analog

# Fase I (2008–2010)
#* Pacobaan DTV
#* Pangosongan layanan primer lainnyo (broadband talepon ganggam dan RFID)
# Fase II (2010–29 April 2022)
#* Siaran TV analog & DTV simulcast
# Fase III (30 April 2022-2 November 2022)
#* TV analog dimatikan
#* Pangosongan siaran DTT malalui saluran 22 sampai 48
#* Pangosongan broadband talepon ganggam di galombang 694&nbsp;MHz sampai 806&nbsp;MHz
# Fase IV (2 November 2022-)
#* indak ado layanan TV analog
#* 100% siaran DTV malalui saluran 22 sampai 48

## Rujuakan
Panguek

**Panguek** (bahaso Inggrih: ***Amplifier***) adolah rangkaian komponen elektronika nan dipakai untuak manguekkan dayo (atau tanago sacaro umum). Dalam bidang audio, amplifier akan manguekkan signal suaro babantuak analog dari asa suaro iyolah mampakuek signal/gain aruih (I) jo  tagangan (V) listrik babantuak sinyal AC dari inpuiknyo manjadi aruih listrik AC jo tagangan nan labiah gadang, juo dayonyo akan manjadi labiah gadang di bagian outputnyo. Gadangnyo panguekan iko acok dikana jo istilah *gain*. Nilai dari gain nan dinyatokan sabagai fungsi panguek frekuensi audio, **gain power amplifier** antaro 20 kali sampai 100 kali dari signal input.

Jadi gain marupokan hasil bagi dari dayo di bagian output (Pout) jo dayo di bagian inputnyo (Pin) dalam bantuak bantuak frekuensi listrik AC. Ukuran dari gain (G) iko satuannyo adolah decibel (dB). Dalam bantuak rumuih dinyatokan sabagai barikuik:

: G(dB)=10log(Pout/Pin)).

Pout adolah Power atau dayo pado bagian output, dan Pin adolah dayo pado bagian inputnyo.

Sabalum dayonya dikuekkan pado Power Amplifier ado bagian pangatua suaro atau disabuik tone kontrol iyolah biasonyo tadiri dari Volume, Bass, Trible, balance, loudness. Dalam bagian rangkaian Power Amplifier pado proses panguaikan audio iko tabagi manjadi duo kalompok bagian pantiang yoitu bagian panguek signal tagangan (V) disabuik driver kabanyakan manggunokan susunan transistor darlington, dan bagian panguek aruih atau panguek dayo susunannyo transistor paralel, masiang-masiang transisistor badayo gadang jo manggunokan sirip pandingin untuak mambuang paneh ka udaro, kini ko banyak nan manggunokan transistor simetris komplementer.
Daftar motif ukiran tradisional Minangkabau

Ukiran tradisional Minangkabau berasa dari lingkunagan alam, baiak nan barasa dari tumbuh-tumbuahan, binatang, namo tokoh atau benda lainnyo nan sabagian punyo arati nan tasirek dalam kato-kato adaiknyo di sampiang sabagai hiasan.

## Namo motif barasa dari namo tumbuhan

*Aka badaun
*Aka bapilin
*Aka barayun
*Aka cino
*Aka duo gagang
* Aka Tajumbaik
* Aka Tangah Duo Gagang
* Aka Taranang
* Aka Sagagang
* Buah Anau
* Buah Kaladi
* Buah Palo
* Buah Pinang
* Bungo Anau
* Bungo Cengkeh
* Bungo Duo Tangkai
* Bungo Kacubuang
* Bungo Kundua
* Bungo Kunik
* Bungo Lado
* Bungo Mangarang Buah
* Bungo Mantimun
* Bungo Panca Matoari
* Bungo Pitulo
* Bungo Sanopati
* Bungo Taratai
* Daun Bodi
* Daun Bodi jo Kipeh Cino
*Daun Kacang Goreng
* Daun Puluik-puluik
* Daun Sakek
*Daun Siriah
* Daun Sitawa Sidingin
* Ilalang Rabah
* Kaluak Babungo
* Kaluak Paku Basiku
*Kaluak Paku
* Kaluak Randai
* Kapeh Kambang
*Lumuik Hanyuik
* Paga Pudiang
* Pisang Sasikek
* Pimpiang Babungo
*Pucuak Rabuang
* Ruweh Tabu
* Salimpat
*Si Kambang Manih
*Siriah Gadang
* Siriah Naiak
* Tampuak Manggih
* Ririah Bungo Lado

## Namo motif barasa dari namo binatang

* Alang Babega
* Ayam Mancotok dalam Kandang
* Bada Badayun
*Bada Mudiak
* Barabah Mandi
* Bondo Basarang
* Gajah Badorong
* Gulinggang Lalok
* Harimau dalam Parangkok
* Harimau Paunyi Koto
*Itiak Pulang Patang
*Kaluang Bagayuik
* Kijang Balari
*Kuciang Lalok
* Kuciang Manyusuan Anak
* Kudo Manyipak
* Kuku Balang
* Kaluak Udang
* Kumbang Jati
* Kunang-kunang
* Labah Bagayuik
* Labah Mangirok
*Limpapeh
*Paruah Anggang
* Pipik Sinanduang
* Pusaran Ulek Bataduah
* Puyu Badarai
* Ramo-ramo
*Ramo-ramo Si Kumbang Jati
* Ruso Balari dalam Randang
* Samuik Bairiang
* Siku Kalalawa
* Singo Mandongkak
* Sipasan
* Tantadu Bararak
* Tantadu Manyasok Bungo
* Talua Buruang
* Tiuang Katabang
* Tupai Bagaluik
* Tupai Malompek
*Tupai Managun
* Ula Gerang

## Namo motif barasa dari namo benda, manusia jo nan lain-lain

* Aie Bapesong
* Ampiang Taserak
* Ati-ati
* Ati-ati Basandiang
* Basandiang Duduak
* Biku-biku
* Bulan Kaabih
* Carano Kanso
* Carano Puti Bungsu
* Dama Tirih
* Dayang Panginang
* Gamak Alu
* Jalo Taserak
* Jambua Cawek Rang Pitalah
* Jarek Takambang
* Jarek Tatahan
* Kaluak Baralun
* Kaitan Rantai
* Kaluih Baragiah
* Kambang Lambuang Sitinjau Lauik
* Kiliran Taji
* Kipeh Cino
* Lapiah Ampek
* Lapiah Batang jarami
* Lapiah Duo
* Lapiah Pandan
* Paliah Tali
* Lapiah Tigo
* Maniek Jarang
* Ombak-ombak
* Ombak-ombak jo Pitih-pitih
* Pesong Aia Bubuih
* Puti Ambun Dewi
* Puti Bungo Intan
* Puti Takuruang 
* Rajo Sahari
* Rajo Tigo Selo
*Saik Ajik/Galamai
* Sajamba Makan
*Saluak Laka
* Saluak Laka Bagarih
*Si Ganjua Lalai
* Sikambiang Manih
* Siku-siku jo Bungo Lado
* Saluik Katayo
* Simajo Lelo
* Sirauik Jatuah
* Subang-subang
* Tampuruang Hanyuik
* Tangguak Lamah
* Tirau Anjilu
* Tirai Babungo
* Tirai Bungo Lado
* Tirai Bungo Intan
Talawi, Payakumbuh Utara, Payakumbuh

**Talawi** adolah sabuah kalurahan nan talatak di wilayah Kecamatan Payakumbuh Utara, Kota Payakumbuh, Provinsi Sumatra Barat, Indonesia.
Cik mancik

**Cik mancik** adolah pamenan nan diilhami samo kalakuan mancik nan suko mayuruak dari intaian kuciang. Di pamenan iko, nan mancari adolah kuciang samantaro nan dicari adolah mancik. Pamenan iko biasonyo dimainkan padusi ataupun laki-laki, tagantuang jumlah nan ikuik. Anak-anak biasonyo main di muko laman rumah atau di tanah lapang. Kudian, disapakaikan lah ado tonggak nan manjadi tampek pancari kuciang. Untuak manantuan kuciang diadokanlah undian. Jikok lah dapek kuciang, kuciang manutuik mato sampai mancik alah manyuruak kasadonyo.

Kalau alah dapek kasado mancik, kuciang mulai manutuik mato baliak, samantaro mancik basusun di balakang kuciang. Kuciang manyabuik nomor mancik nan basusun di balakang. Mancik nan tasabuik nomornyo manjadi kuciang barikuiknyo.

## Rujuakan
Bambang Pamungkas

**Bambang Pamungkas** (lahia di Semarang, Jawa Tangah, 10 Juni 1980; umua 39 taun), juo dikana sabagai Bepe, adolah pamain sipak bola Indonesia nan bamain untuak Persija Jakarta di Liga Super Indonesia jo Tim nasional sipak bola Indonesia. Posisi alami nyo adolah panyarang. Bambang mambuek namonyo di sipak bola Asia Tenggara katiko inyo mancetak satu-satunyo gol untuak Indonesia di Piala Tiger 2002 semifinal malawan Malaysia, dan marupakan pancetak gol tabanyak turnamen jo lapan gol.

Bambang dianggok mamiliki sundulan bola nan lua biaso, jo mamiliki reputasi untuak katajaman di kotak penalti. Inyo adolah pamain Indonesia nan paliang banyak mangoleksi caps dan pancetak gol, jo 85 caps dan 37 gol. Inyo adolah pamain nan paliang populer di tim nasional Indonesia.

Katiko masih bamain dalam tim ramajo Jawa Tangah, inyo panah dinobaikan sabagai pamain tabaik Piala Haornas, sabuah kajuaraan tingkek ramaja. Bambang juo panah manjadi pancetak gol tabanyak untuak skuat Indonesia di Piala Asia U-19 Grup V, jo 7 gol.

## Karier profesional
Bambang manjariangkan 24 gol pado taun patamonyo di Liga Indonesia walaupun tim nan diwakilinyo Persija Jakarta gagal ka babak akhia. Katiko musim tasabuik barakhia, Bambang bagabuang jo sabuah tim divisi 3 Balando, EHC Norad. Namun masalah kauarga jo kagagalan dalam manyasuaikan diri jo cuaco sajuak Eropa manyababkan babarapo bulan satalah itu, EHC Norad maminjamkan Bambang kambali ka Persija sabalum keduo-duo pihak maakhiri kontrak ateh pasatujuan basamo.

Pado taun 2005 Bambang manandatangani kontrak jo Selangor FC. Pado taun itu imyo manjadi pancetak gol tabanyak Liga Malaysia jo 22 gol. Pado Musim 2007 inyo baliak mampakuek Persija Jakarta di Liga Indonesia.

Pado taun 2010 inyo nio manjalani maso parcobaan di Salandia Baru, klub Wellington Phoenix FC. tatapi gagal untuak mangamankan kontrak.

Pado 9 Desember 2013, inyo manandatangani kontrak badurasi satu taun jo Pelita Bandung Raya. Inyo mancetak 2 gol debut untuak klubnyo katiko malawan Persija dan patandiangan barakhia jo hasil imbang.

## Karier Internasional
Panampilan patamo Bambang basamo timnas senior adolah pado 2 Juli 1999 dalam patandiangan pasahabatan malawan Lituania. Bambang, nan katiko itu baru barusia 18 taun, bahasil manciptokan sabuah gol dalam patandiangan nan barakhir imbang 2-2.

Pado taun 2002, Bambang manjadi pancetak gol tabanyak jo 8 gol dari 6 panampilan sakaligus mambantu Indonesia manjadi juara keduo Piala Tiger 2002. Pado 10 Juli 2007, ketiko patandiangan Indonesia-Bahrain, inyo mancetak gol, mamastikan Indonesia manang 2-1.

Saat kini Bambang manjadi pamegang rekor panampilan tabanyak (caps) dan pancetak gol tabanyak untuak Indonesia jo **77** penampilan dan **36** gol sasuai jo patandiangan kategori A FIFA. Tatapi jiko mengikuikan patandiangan Non-FIFA (tamasuak malawan Klub dan Tim Nasional U-23) mako panampilan Bambang adolah 88 jo 42 gol.

Pado tanggal 1 April 2013, Bambang Pamungkas manyatakan pansiun dari Timnas Indonesia

## Rujuakan

## Daftar pustako

*  Tabloid BOLA Edisi 1735, 26 Juni 2007.
*
Franck Ribéry

**Franck Henry Pierre Ribéry** (lahira di Boulogne-sur-Mer, 7 April 1983; umua 36 tahun) adolah pamain sipak bola internasional Parancih nan bamain untuak klub Bayern Munchen dan parnah bamain di tim nasional sipak bola Parancih. inyo mamiliki katurunan Aljazair dan bamain sabagai pamain sayok, yoitu di sisi kiri, dan "dikana lawek kacapatan, energi, katerampilan jo tapek." Ribery digambaan sabagai pamain nan "capek, rumik jo manggiriang bola yang sangek elok". Sajak bagabuang jo Bayern, inyo alah diakui di tingkek dunio sabagai salah satu pamain Parancih tabaiak dari generasinyo. Ikon sabalumnyo tim nasional sipak bola Parancih, Zinedine Zidane, manyabuik Ribery sabagai "parmato sipak bola Parancih".

## Karier

### Klub
Karier Ribery dimulai taun 1989 sabagai pamain junior di klub kota kalahiannyo, Conti Boulogne. inyo maninggalkan klub satalah tujuah taun bagabuang jo klub profesional, Lille, tatapi maninggalkan klub itu satalah tigo taun satalah kasulikan badaptasi di sinan. Pado taun 1999, Ribery bagabuang jo US Boulogne, di mano inyo bamain salamo duo tahun. Satalah menghabihan duo taun lai di divisi amatia jo duo klub babeda (Ales jo Brest), pado taun 2004, Ribery pindah ka klub Ligue 1, FC Metz. Satalah anam bulan jo klub tu, Ribery pindah ka Turki pado Januari 2005 bagabuang jo Galatasaray di mano inyo mamanangkan Piala Turki basamo tim elit tasabuik.

Satalah anam bulan di Galatasaray, inyo maninggalkan klub tasabuik jo kontroversial untuak kambali ka Parancih untuak bagabuang jo Marseille. Ribery manghabihkan duo taun di sinan, mambantu *Marseillais* mancapai duo final Coupe de France. Pado taun 2007, Ribery bagabuang jo klub Jarman Bayern Munich jo rekor pindah 25 juta euro. Dangan Bayern, inyo alah mamanangkan duo Bundesliga jo duo DFB-Pokal. Pado taun 2010, Ribery baparan gadang mambantu tim mancapai final UEFA Champions League, tatapi indak dapek bamain karano akumulasi kartu.

### Tim nasional
Ribery adolah pamain internasional Prancis. Sabalum mawakili tim senior, inyo bamain di level U-21. Pado tingkek senior, Ribery alah mawakili negaranyo di duo Piala Dunia jo duo Piala Eropa. Inyo mambuek debut internasional pado bulan Mei 2006 malawan Meksiko. Pado Piala Dunia 2006, Ribery mancetak gol internasional patamonyo malawan Spanyol jo bamain di laga final malawan Italio. Sacaro individual, Ribery adolah pamanang duo kali Pamain Parancih Taun kini jo juo mamanangkan Pamain Tabaik Jarman Taun iko.

## Rujuakan
* 
* 
* 
* Franck Ribéry stats and timeline at footballdatabase.com
* 
*
Tim nasional sipak bola Afganistan

**tim nasional sipak bola Afghanistan** (Pashtun: د افغانستان د فوټبال ملي لوبډله *Da Afghānestān da Fūṭbāl Millī Lobḍala*, Dari: تیم ملی فوتبال افغانستان), juo dikana sabagai **Lions of Khurasan**, adolah tim sipak bola nasional Afghanistan jo dikandalikan jo Federasi Sipak Bola Afghanistan. Didirian pado 1922, tim iko mangikuikan patandiangan internasional patamo malawan Iran di Kabul, 1941. Pado 1948, Afghanistan bagabuang jo FIFA jo AFC pado 1954, sabagai salah satu anggota pandiri. Patandiangan kandangnyo disalanggarokan di Stadion Olimpiade Nasional Ghazi, ibu kota Kabul, Afghanistan. Pado 2013, Afghanistan mamanangkan Kejuaraan SAFF 2013 dan mamparoleh *"FIFA Fair Play Award"*.

## Rujuakan
Ipswich Town F.C.

**Ipswich Town F.C.** adolah sabuah tim sipak bola Inggrih. Bamarkas di Ipswich. Tim iko tabantuak taun 1878. Klub iko mamainkan patandiangan kandangnyo di Stadion Portman Road nan bakapasitas 30.000 panonton.

Saragam mareka bawarna biru jo sarawa putiah. Klub iko kini balaga di Liga Championship Inggrih.

## Prestasi

* Liga Utamo Inggrih: (1961-1962)
* Piala FA: (1977-1978)
* Piala UEFA: (1980-1981)

## Rujuakan
Stadion KCOM

**Stadion KCOM** (dulu acok disabuik sabagai **Stadion KC**) adolah sabuah stadion jo fasilitas multi-guno di kota Kingston upon Hull (Hull), Inggrih. Dibangun pado awal taun 1990-an, dan salasai pado taun 2002 jo biayo sakitar £ 44 juta.

Stadion iko diagiah namo sasuai jo namo sponsor yoitu KC, sabuah parusahaan panyadio telekomunikasi, sabalumnyo banamo *Kingston Communications*, anak parusahaan dari Grup KCOM. Stadion iko dimiliki jo Hull City Council dan dijalanan jo Stadium Management Company (SMC).

Kapasiteh stadion iko adolah 25.586. Stadion iko manampuang panggama dari duo panyewa, yoitu klub sipak bola **Hull City A.F.C.** nan pindah dari *Boothferry Park*
, dan klub liga rugby **Hull F.C.** nan ​​dipindahan dari *The Boulevard Stadium*..

Stadion iko juo diargunokan sabagai patandiangan spak bola internasional jo liga rugby.

## Rujuakan
FK Dnipro

**FK Dnipro** (bahaso Ukraino: Футбольний Клуб Дніпро) marupokan sabuah tim sipak bola Ukraino nan bamain di divisi utamo Liga Utamo Ukraino. Dibantuak pado taun 1918. Babasis di Dnipro. Klub iko mamainkan patandiangan kandangnyo di Stadion Dnipro nan bakapasitas 31.003 panonton. Saragam mareka bawarna biru.

## Rujuakan
Aka cino

**Aka cino** adolah salah satu motif ukiran tradisional Minangkabau. Kato "aka" bararti aka tumbuahan nan marambek, dapek juo diartian sarupo aka pikia. Samantaro kato "cino" barasa dari namo nagari nan ado di Asia Timur nan panduduaknyo suko marantau, gigiah nan juo suko bakarajo kareh. Karano hiduik di rantau musitilah manggunoan aka pikia untuak bajuang dalam hiduik, baiak sabagai pakarajo ataupun panggaleh. Motif aka cino iko malambangkan basonyo iduik itu indak data-data sajo, paralu gigiah jo karajo kareh.

Motif aka cino tamasuak motif ukiran paisi papan ukuran ketek di rumah gadang, sarupo di dindiang ari antaro papan sakapiang, bandua jo bagian ateh pintu. Motif iko acok juo ditamui di paralatan saari-ari sarupo labu cakiak. 

Variasi motif iko antara lain aka cino sagagang, aka cino duo gagang, dan aka bapilin.

## Rujuakan
Lumuik hanyuik

**Lumuik hanyuik** adolah salah satu motif ukiran tradisional Minangkabau nan barupo tumbuahan lumuik. Lumuik biasonyo hiduik di batu atau batang kayu. Jikok lumuik alah lapeh dari tampek inyo iduik makonyo inyo hanyuik dibaok aia nan mangalia. 

Motif ukiran lumuik hanyuik iko bararti manggambarkan hiduik urang nan indak disukoi dek masyarakaik sakitar, sarupo anak durako, malangga hukum adaik, basalah, makonyo dikuciaan dek masyarakaik. Indak ado nan manolongnyo. Motif iko subananyo maingekan masyarakaik supayo indak babuek laku nan indak sasuai jo adaik masyarakaik.Ado juo nan mangartikan lumuik hanyuik iko jo urang nan pandai jo mudah ikuik bamasyarakaik. Arati negatif lainnyo adolah urang nan indak bapandirian.

Motif lumuik hanyuik tamasuak paisi bidang nan gadang pado Rumah Gadang.

## Papatah adat
*Nan balumuik anyuik,*

*tampek bagantuang indak ado.*

*urang mamacik indak amuah.*
## Rujuakan
Aka barayun

**Aka barayun** marupoan motif ukiran nan tadapek di Rumah Gadang. Motif aka barayun biasonyo talatak di tiang Rumah Gadang, jo di pintu gerbang masuak sarato di pintu rangkiang. Motif ukiran iko talakak juo di bagian ateh papan sakaping Rumah Gadang.



## Rujuakan
Rumah Godang Kuantan Singingi

**Rumah Godang Kuantan Singingi** marupokan rumah adat masyarakaik Kuantan Singingi, Riau. Wilayah Kuantan Singingi tamasuak wilayah rantau Minangkabau sainggo mampunyai bantuak rumah gadangnyo surang. Rumah Godang Kuantan Singingi ko mampunyoi bantuak nan ampiang sarupo jo Rumah Lontiok nan ado di Kampar, Riau, di mano babantuak rumah pangguang nan baratok malangkuang lantiak (lontiok). Namun, bantuak atok nan batingkek mambueknyo babeda jo jinih rumah gadang lainnyo. Salah satu Rumah Godang Kuantan Singingi nan tanamo iyolah Rumah Godang Datuak Bisai di Kecamatan Kuantan Tangah, Kabupaten Kuantan Singingi, Riau.

## Caliak pulo
* Rumah Gadang
* Rumah Lontiok

## Rujuakan
8 Februari

**8 [[Pebruari|Februari]]** adolah hari ka-39 dalam kalender Gregorian.

## Kajadian

## Kalahian

* 1968 - Budi Anduk, palawak Indonesia (w. 2016)
* 1828 - Jules Verne, pangarang (w. 1905)
* 1983 - Olga Syahputra, pambawa acaro Indonesia (w. 2015)
* 1992 - Carl Jenkinson, pamain sipak bola Inggrish
* 1995 - Song Yunhyeong, anggota dari iKON Korea Salatan

## Maningga

* 1725 - Tsar Peter I dari Rusia (l. 1672)

## Hari rayo dan paringatan

* 1902 - Tahun Baru Imlek 2453.
* 1921 - Tahun Baru Imlek 2472.
* 1940 - Tahun Baru Imlek 2491.
* 1959 - Tahun Baru Imlek 2510.
* 2016 - Tahun Baru Imlek 2567.
* 2035 - Tahun Baru Imlek 2586.
* 2054 - Tahun Baru Imlek 2605.
Antarktika

**Antarktika** (i/ænˈtɑːrktᵻkə/ atau /æntˈɑːrtᵻkə/; namo populer: **Antarktika**) marupakan banua nan maliputi Kutub Selatan Bumi, ampia saluruahnyo talatak di Lingka Antarktika jo dikaliliangi jo Samudra Pasifik, Samudra Atlantik dan Samudra Hindia. Jo lueh 14.0 juta&nbsp;km2 (5.4 juto&nbsp;sq&nbsp;mi), Antarktika adolah banua talaweh kalimo salapeh Eurasia, Afrika, Amerika Utara, dan Amerika Selatan. Sabagai pabandiangan, Antarktika ampia duo kali ukuran Australia. Sakitar 98% dari Antarktika tatutuik jo es nan rato-rato sataba minimal 1,9&nbsp;km, saluruah daratan maluaeh tatapi di bagian utara mancapai Samananjuang Antarktika.

Antarktika mamiliki kalambaban rato-rato tarandah, suhu rato-rato tarandah di antaro dolah banua di bumi, banua takariang, banua barangin takancang, jo mamiliki elevasi rato-rato tatinggi dari dolah banua. Antarktika dianggok sabagai gurun, jo curah hujan hanyo 200&nbsp;mm (8 inci) di sapanjang pantai dan jauah labiah saketek di padalaman. Tampek tadingin di muko bumi iko sabagian gadang tatutuik es sapanjang taun mancapai -89&nbsp;°C (-129&nbsp;°F). Populasinyo taketek jauah di bawah nan lain (umumnyo ditampeki jo panaliti-panaliti jo ilmuwan untuak bateh wakatu tatantu sajo) sakita 1000 sampai 5000 urang. Hanyo organisme nan dapek hiduik jo baadaptasi di suhu dingin tamasuak babagai janis jamua, alga, bakteri, protista, tumbuahan, salain tu binatang mode panguin, caciang, anjiang lauik. Tumbuahan nan ado hanyo tundra.

Lagenda jo pakiraan tantang sabuah Terra Australis ("Tanah Selatan") alah ado sajak zaman saisuak, panamuan banua nan patamo kali ditarimo umum tajadi pado 1820 dan pandaratan nan patamo tacatat taun 1821. Namun, peta nan dibuek Laksamana Piri Reis taun 1513 mamuek sabuah banua selatan nan didugo sabagai pantai Antarktika.

Antarktika marupakan tampek sukoati, walaupun sampai kini masih ado babarapo nagara di dunia nan mangajukan klaim kapamilikan wilayah di banua Antarktika tasabuik.


File: 061212-nordkapp.jpg
File:GletscherMM.jpg
File:Fryxellsee Opt.jpg
File:Mount Erebus Aerial 2.jpg
File:Aurore australe - Aurora australis.jpg


## Rujuakan
Nagara padalaman

Sabuah **negara padalaman** diatikan sabagai suatu nagaro nan takuruang atau hampia takuruang jo daratan. Pado 2008, tadapek 44 nagaro padalaman di dunia. Dari daratan-daratan gadang nan mamiliki labiah dari satu negara, hanyo Amerika Utara nan indak mampunyai nagaro padalaman.

Banyak nagaro juo mamiliki akses sampik ka lauik. Bilo garih pantai satu-satunyo di nagaro itu adolah lauik nan hampia takuruang daratan, mode Lauik Baltik, Lauik Mediterania, dan Lauik Itam, iko mambuliahkan akses lauikan jo mudah tablokir. Iko dapek jadi kapantiangan strategis, jo satu atau duo nagaro lain mangontrol pintu masuak, dan/atau samo jo ombak jo aia tawa di dalamnyo. Daerah tanpo palabuhan aia angek akan takuruang salamo bulan-bulan musim dingin.

sabuah nagaro pulau dapek dianggok sabagai takuruang aia kareno dolah daratannyo dikaliliangi aia. Contohnyo, sasaurang musti manyabrangi parairan untuak mancapai daratan lainnyo.

## Sijarah
Saisuak, tapek di padalaman dianggok sabagai posisi indak manguntuangkan. Kareno mamutuihan nagaro iko dari sumber dayo lauik mode parikanan, tatapi labiah pantiang lai mamutuihan akses ka padagangan lauik, nan hari iko mawakili parsentase gadang dalam padagangan internasional. Wilayah tapi pantai biasonyo labiah kayo jo labiah padek daripado padalaman.

Negara nan alah malakukan usaho supayo indak takuruang daratan:

* International Congo Society, nan mamiliki Republik Demokratik Kongo katiko kini, diagiah sabidang tanah ketekl malintehi Angola untuak manghubungkannyo ka lauik malalui Konferensi Berlin taun 1885.
* Republik Dubrovnik parnah manghadiahi kota Neum pado Kasultanan Usmaniyah kareno indak nio mampunyai pabatehan darat jo Venesia; kotamadya ketek iko diwarihkan jo Bosnia dan Herzegovina dan kini maagiah akses lauik tabateh, mambalah pantai Adriatik di Kroasia manjadi duo.
* Abih Perang Dunia I, badasarkan Pajanjian Versailles, sabagian dari Jerman, ditatokan sabagai "koridor Polandia", diagiah pado Republik Polandia Keduo nan baru, untuak akses ka Lauik Baltik. Iko juo mulo untuak manjadikan Danzig (kini Gdansk) dan palabuhannyo sabagai Kota Bebas Danzig. Iko manjadikan Polandia sabuah nagaro semi-takuruang daratan sabagaimano nan dijalehkan sabalumnyo, tatapi Polandia sagera mampagadang palabuhan ikan ketek di Gdynia.
* Sungai Donau alah diinternasionalisasikan sahinggo Austria, Hongaria, Slowakia (dan bagian selatan Jerman, maskipun indak padalaman) nan takuruang daratan mamiliki jalan masuak aman ka Lauik Hitam.
* Serbia manjadi nagaro padalaman katiko Montenegro bapisah jo Serbia dan Montenegro. Malalui Sungai Donau, nagaro iko mamiliki jalan masuak ka Lauik Itam.
Kapulauan Pitcairn

**Kapulauan Pitcarin**, resminyo banamo **Kapulauan** **Pitcairn, Henderson, Ducie dan Oeno**, adolah kuampuan dari ampek pulau-pulau vulkanis di salatan Samudera Pasifik. Kaampek pulau tasabuik taseba babarapo ratuih mil di samudera pasifik dan mamiliki daratan yang kalau digabuangkan luaehnyo manjadi 47 hektar kilometer, dimano pulau Henderson marupakan pulau talueh yang maliputi 86% kasaluruahan daratan. Namun damikian hanyo Pulau Pitcairn yang bapanghuni.

Pitcairn marupakan negara bajurisdiksi yang paliang saketek mamiliki warga negara. Panghuni pulau Pitcairn adolah para awak kapa yang talibek dalam kajadian di Dahagi di ateh HMS , jo warga Tahiti yang turuik dibaok para pandahagi, mode yang dicaritoan di novel *Mutiny on the Bounty*, yang manjadi tema babarapo film. Sijarah pulau Pitcairn iko taliek jaleh dari namo-namo margo panghuninyo yang marupakan katurunan dari para awak kapa HMS Bounty.

## Sijarah

### Pamukim Polinesia di Pitcairn dan Kapunahannyo
Pamukim awal di Kapulauan Pitcairn adolah urang Polinesia yang tampaknyo alah tingga di P. Pitcairn jo P. Henderson, sarta P. Mangareva 400 kilometer (250 mil) di barat lauik, salamo babarapo abaik. Mareka saliang mampadagangkan barang sahinggo tabantuak ikatan sosial di antaro tigo pulau tasabuik. Ikatan sosial yang tajalin meaalui palayaran kano tu, mambantu populasi ketek yang ado di satiok pulau untuak batahan hiduik dalam sumber dayo yang tabateh. Katiko sumber dayo alam yang pantiang bakurang, padagangan anta pulau itupun tagaduah dan tajadilah parang sipil di P. Mangareva, yang manyababkan populasi urang di Henderson jo Pitcairn bakurang dan akhirnyo punah.

Maskipun sabagian arkeolog pacayo bahwa urang Polinesia tingga di Pitcairn hinggo akhia abaik ka-15, pulau-pulau tasabuik indak bapanghuni katiko mareka ditamukan kambali jo urang Eropa.

### Kadatangan Urang Eropa
Kapulauan Ducie jo Henderson ditamukan jo palauik Portugih Pedro Fernandes De Queiros, yang balayar untuak Karajoan Spanyol, pado tanggal 26 Januari 1606. Inyo manamakan kaduonyo La Encarnación ( "Inkarnasi") jo San Juan Bautista ( "Santo Yohanes Pembaptis"). Namun, babarapo sumber manyatokan karaguan tantang mano yang dari pulau-pulau yang dikunjuangi dan diagiah namo jo Queiros. Kamungkinan La Encarnación sabananyo adolah P. Henderson, jo San Juan Bautista mungkin P. Pitcairn.

Pulau Pitcairn taliek pado 3 Juli 1767 jo awak kapa Inggrih HMS Swallow, di bawah komando Kapten Philip Carteret. Pulau itu dinamoan dangan maambiak namo Taruna Robert Pitcairn, salah saurang awak kapa yang baumua limo baleh tahun yang marupakan urang patamo yang maliek pulau tasabuik. Robert Pitcairn adaoah anak Mayor Angkatan Lauik Inggrih John Pitcairn, yang kamudian mati di Patampuran Bunker Hill dalam Revolusi Amerika .

Carteret, yang balayar tanpo kronometer lauik yang katiko tu baru sajo ditamukan, mametakan Pulau Pitcairn di 25 ° 2'S 133 ° 21'W. Maskipun pakiraan garih lintangnyo cukuik akurek, tatapi pakiraan garih bujuanyo maleset sakitar 3 ° (330 km). Hal iko mambuek Pitcairn sulik untuak ditamukan, mode kagagalan Kapten James Cook untuak manamukan pulau tasabuik pado bulan Juli 1773.

## Rujuakan
Padi

**Padi** (bahaso latin: *Oryza sativa* L.) marupokan salah satu tanaman budidaya paliang pantiang dalam paradaban. Walaupun utamonyo maacu pado jinih tanaman budidaya, padi juo digunoan untuak maacu pado babarapo jinih dari suku (genus) nan samo, nan biaso disabuik sabagai padi lia. Padi dipakirokan barasa dari India atau Indocina dan masuak ka Indonesia dibaok dek niniak muyang nan migrasi dari daratan Asia sakitar 1500 SM.

Produksi padi dunia ado di urutan katigo dari sadoalah serealia, sasudah jaguang jo gandum. Namun, padi marupokan sumber karbohidrat utamo untuak mayoritas panduduak dunia.

Hasia dari pangolahan padi dinamoan **[[bareh]]**.

## Rujuakan

## Pautan lua

*
Gulai tepek ikan

**Gulai Tepek Ikan** marupokan salah satu makanan khas dari Jambi. Sasuai jo namonyo "*tepek*", mako caro mambuek makanan ko di *tepek-tepek* atau dimipihan. Makanan ko acok dijadian suguhan wakatu alek panikahan atau adai nan ado di Jambi. Sajian bakuah ko ampia samo jo pempek, anyo sajo disajikan jo gulai.

## Caro mamasak
Mamasak tepek ikan ampia samo jo mamasak pempek dan untuak kuahnyo, ampia samo jo mambuek gulai. Ikan nan biaso dipakai adolah ikan tanggiri atau ikan bakok. Ikan ko diadon basamo tapuang sagu jo bawang putiah, kudian dibantuak mamanjang mode pempek lenjer dimasak inggo matang lalu dipotong ketek-ketek dan mipih. Mambuek gulainyo, paralu ditambahan naneh untuak manciptakan raso asam pado kuah dan ditambah bahan pambuek gulai nan lain mode kamiri, bawang merah, bawang putiah, sarai, kunyik, langkueh, sipadeh, lado merah, adeh manih, santan karambia, garam dan gulo. Sado bumbu nan ado ditumih inggo wangi lalu tambahan adeh manih. Sasudah cukuik wangi, baru dialuihan. Angekan santan pado cambuang, sasudah santan mandidiah baru dimasuakan bumbu nan alah dialuihan. Kok kiro-kiro kuah tasabuik alah matang, baru masuakan tepek ikan nan lah dibuek tadi, jo naneh, gulo sarato garam sasuai salero. 

## Rujuakan
Gentala Arasy

**Gentala Arasy** adolah markah tanah Kota Jambi nan tadiri dari titian jo menara. Gentala Arasy barasa dari tigo kato yaitu: *genta* (suaro) *tala* (salaras) arasy (mamanca ka langik), nan dapek disimpulan adolah bunyi nan salaras sarato mamanca ka langik. Bunyi ganto ko acok babunyi katiko masuak 5 wakatu solat fardhu umaik muslim sarato taubuang jo Musajik Aguang Al-Falah untuak mangumandangan azan. Gentala Arasy juo marupoan akronim dari namo surang gubernur nan lahia di Sekoja, yaitu *Tanah Lahia Abdurrahman Sayoeti*.

Menara Gentala Arasy mampunyoi tinggi 80 M, dibangun di tapian Batang Hari langkok jo titian pedestrian (khusus pajalan kaki) nan dinamoan *Titian Arasy* nan panjangnyo 530 M, leba 4,5 M, sarato duo tiang pancang satinggi 60 M. Duo tiang pancang ko punyo arati kasaimbangan iduik dek adonyo laki-laki jo padusi, samantaro jambatan nan babantuak huruf "S" malambangan inisial raso syukur kapado Tuhan. 

## Sijarah

Titian Gentala Arasy dibangun jo anggaran sanilai Rp 88,7 miliar dalam tigo taun anggaran 2012-2014. Bangunan ko marupoan proyek dari maso pamarintahan Hasan Basri Agun, dan dirasmian jo Wakil Presiden Jusuf Kalla pado tanggal 28 Maret 2015.

## Rujuakan
Ambu-ambu

**Ambu-ambu** (***Euthynnus affinis***) adolah sajinih lauak lauik dari suku Scombridae. Tautamo manjalajah di parairan dangka dakek pasisia di kawasan Indo-Pasifik Barat, ambu-ambu marupakan salah satu janih lauak tangkopan nan pantiang bagi nalayan. Dalam padagangan internasional dikana sabagai *kawakawa*, *little tuna*, *mackerel tuna*, atau *false albacore*.

## Panganalan
lauak nan baukuran sadang; panjang maksimum sakitar 100&nbsp;cm FL (*fork length*), namun umumnyo hanyo sakitar 60&nbsp;cm. Pungguang bawarna biru galok metalik, jo pola coret-coret miriang nan rumik mulai dari patangahan sirip pungguang patamo ka balakang; sisi badan dan paruik putiah keperakan, jo barcak-barcak khas bawarna galok di antaro sirip dado jo sirip paruik, nan indak salalu ado. *Tanpo sisiak*, kacuali di wilayah *corselet* dan gurek sisi.

Gigi-gigi ketek dan mengerucut, dalam satu baris. Sisir saring bajumlah 29-34 pado lengkung insang nan patamo. Sirip pungguang patamo dengan XI sampai XIV jari-jari keras (duri), *terpisahkan dari sirip punggung kedua hanya oleh suatu celah sempit*, nan labiah sempit daripada lebar mata. Duri-duri di awal sirip punggung patamo jauh labiah panjang daripada duri-duri di belakangnya, mambuek tepi ateh sirip depan iko melengkung dalam. Sirip dada pendek, ujungnya indak mancapai celah di antaro kaduo sirip punggung. *Terdapat dua tonjolan *(flaps)* di antara kedua sirip perut*. Sirip-sirip ketek (finlet) 8-10 buah di belakang sirip punggung kedua, dan *6-8 buah* di belakang sirip dubur.

## Agihan dan kabiasaan
Ambu-ambu como manyebar lueh di parairan hangek di kawasan Indo-Pasifik Barat, yoitu wilayah Samudera Hindia mulai dari pasisia timur Afrika Salatan, Somalia, Lauik Merah, Lauik Arab, taruih ka arah timur ka pasisia anak-banua India, pasisia jo lauik-lauik padalaman di Asia Tenggaro jo Nusantara, pantai barat Australia; hinggo manyabarang ka sisi barat Samudera Pasifik, ka utara sampai ka parairan Japang bagian selatan, ka selatan sampai ka pasisia timur Austraila, saro ka timur di kapulauan-kapulauan Pasifik hinggo Hawaii dan Kapulauan Marquesas.

Lauak iko basifek epipelagis jo neritik, manjalajahi parairan-parairan tabuka basuhu 18°-29&nbsp;°C. Sabagaimano tuna nan lain, janih iko acok manggarombol dalam campuran babagai janih lauak jo ukuran tubuh nan samo. Misalnyo jo *Thunnus albacares* nan ketek, *Katsuwonus pelamis*, *Auxis* sp., dan juo *Megalaspis cordyla*, dalam kumpuan nan tadiri dari 100 hinggo labiah dari 5.000 ikua lauak.

Ambu-ambu como indak mamiliah-miliah mangso; makanannyo tadiri dari udang, dunsanak cumi-cumi jo sotong, sarto aneka janih lauak. Pado gilirannyo, ambu-ambu dimangso jo setuhuak jo cucuik.

Musim bapijah ambu-ambu bavariasi dari satu tampek ka tampek lain. Di pasisia Afrika timur balangsuang antaro bulan Januari hinggo Juli; di Filipina tacatat antaro Maret-Mei; di Indonesia antaro Agustus-Oktober, dan di Kapulauan Seychelles antaro Oktober-Mei.

## Pranala lua

*  FishBase: ''Euthynnus affinis'' (Cantor, 1849)
*  ITIS: ''Euthynnus affinis'' (Cantor, 1849)
*  NSW Gov't: Mackerel-Tuna 
*  Marine Life: Foto-foto
*  Fishypedia: Ikan Tongkol
Candano

**Candano**, marupokan pohon panghasil kayu candano dan minyak candano. Kayunyo dipakai sabagai rempah-rempah, bahan dupa, aromaterapi, campuran parfum, serta sangkur keris (*warangka*). Kayu nan baiak bisa manyimpan aromanyo salamo berabad-abad. Konon di Sri Lanka kayu iko dipakai untuak membalsem maik putri-putri rajo sajak abad ka-9. Di Indonesia, kayu iko banyak ditamukan di Nusa Tenggara Timur, khususnyo di Pulau Timor, meskipun kini ditamukan pulo di Pulau Jawa dan pulau-pulau Nusa Tenggara lainnyo.

Candano adolah tumbuahan parasit pado mulo iduiknyo. Kacambahnyo bagantuang jo pohon induak untuak mandukuang patumbuhannyo, karano ureknyo surang indak talok mandukuang iduiknyo. Karano prasyarat ikolah candano sulik dikambangbiakkan atau dibudidayokan.

Kayu candano (*Santalum album*) kini sangek jarang dan hargonyo sangek maha. Di Indonesia, kayu candano dari Timor juo sangek dihargai. Sabagai gantinyo sajumlah pakar aromaterapi dan parfum manggunakan kayu candano jenggi (*Santalum spicatum*). Kaduo jenis kayu iko balain konsentrasi bahan kimia nan dikanduangnyo, dan oleh karano itu kadar harumnyo pun balain.

Kayu candano dianggap sabagai ubek alternatif untuak mambaok urang lebiah dakaek ka Tuhan. Minyak dasar kayu candano, nan sangek maha dalam bantuknyo nan murni, digunokan tautamo untuak panyambuhan caro Ayurveda, dan untuak mailangkan raso cameh.

Tanaman candano iko sangek langka akibek dieksploitasi balabihan

## Jinih
Tadapek duo jenis Candano, yaitu Candano Merah dan Candano Putiah.

Candano Merah banyak tumbuah di daerah Funan dan India, sedangkan Candano Putiah banyak tumbuah di Nusa Tenggara Timur, antaro lain di Pulau Flores, Alor, Sumba, Solor, Adonara, Lomblen, Pantar, Timor, Rote, dan Sabu.

Dari segi kualitas, kaduonyo indak samo. Kayu Candano Merah relatif kurang harum dan kualitasnyo kurang ancak, sahinggo indak laku bana diperdagangkan.

## Kanduangan
Tanaman candano manganduang minyak atsiri, dalm atsiri, dalam padagangan minyak atsiri sacaro global dikana babarapo jenis minyak atsiri alami jo embel-embel sandalwood, yaitu red sandalwood (*Pterocarpus santalinus*), Australian sandlwood *(Santalum spicatum*) dan West Indiessandalwood (*Amyris balsamifera*). Minyak atsiri nan barasa dari *S. album* dikenal jo East Indies Sandalwood, True sandalwood.

Minyak atsiri adolah bagian nan paliang banilai dari candano. Bagian kayu dari akar cendan adolah nan paliang potensial sabagai sumber minyak atsiri jo kanduangan 10%. Bagian kayu (teras) batangnyo menganduang 4-8% minyak atsiri, sadangkan ranting utamo manganduang minyak atsiri 2-4%.

Minyak atsiri nan didapek dari kayu bagian talua mamiliki kanduangan komponen teroksigen (Santalol, santalil, asetat) 3% dan hidrokarbon (santalena) 50%. MInyak candano juo manganduang senyawa asam seskiterpena yaitu asam dihidroa-norkurkumenat, asam a-bergamotinat dan asam dihidro-oc-santalat. Salain substansu minyak atsiri, kayu, Mathieson dkk (1973), manyatokan bahwa  kayu candano juo mangandung zat warna nan disabuik santalin dan santarubin. Bagian kulik batang manganduang triterpena, turunan asam palmitat dan tanin jo kanduangan sajumlah 14%.

## Rujuakan

*
*
Simson

**Simson** (Ibrani: שִׁמְשׁוֹן **Šimšon**, Tiberias **Šimšôn**, Arab: شمشون ***Syamsyun/Sam'un***; bahaso Inggris: Samson) adolah hakim katigo dari tarakhir dalam zaman Anak-anak Israel kuno, dicaritokan dalam kitab suci Yahudi, Tanakh (Alkitab Ibrani), Pajanjian Lamo di Alkitab Kristen dan Talmud. Inyo digambakan dalam Kitab Hakim-Hakimpasal 13 hinggo 16. Makamnyo dipacayoi ado di Tel Tzora di Israel menatap Ngarai Sorek. Di sinan tadapek duo batu pualam gadang untuak Simson dan ayahnyo Manoah. Di dakeknyo talatak altar untuak Manoah (saroman yang ditulih dalam Hakim-hakim 13:19-24). Tempek iko talatak antaro kota Zora dan Esytaol.

## Etimologi
*Shimshon* (*syim-syon*) artinyo "pria matohari". Nama iko bamakna bahwa dirinyo manebarkan cahayo dan perkasa, atau "Dia yang malayani Tuhan".

## Pemerian
Simson adolah saurang tokoh saroman Herkules, yang mamakai kakuatan fisiknyo yang luar biasa untuak batempur malawan musuah-musuahnyo dan melakukan beberapa aksi kapahlawanan yang indak dapek dilakukan dek manusia biaso: bagulek malawan singo, manghancuakan pasukan musuah jo hanyo manggunakan tulang rahang keledai, dan marobohkan sabuah bangunan raksasa.

Joan Comay, salah saurang panulih buku "Who's Who in the Bible:The Old Testament and the Apocrypha, The New Testament" manyatokan bahwa carito Simson yang sademikian akureknyo manganai wakatu dan tampek mambuktikan bahwa Simson adolah figur yang nyato yang manggunokan kakuatan fisiknyo untuak malawan bangsa-bangsa yang manjajah Israel dan bukan carito lagenda sajo.

## Kejatuhan Simson
Simson terpikat dengan perempuan dari lembah Sorek bernama Delila, Delila membujuk Simson untuk memberitahukan apa kelemahan Simson, karena dengan diikat tali pun dengan sekali sentakan tali akan terputus dan Simson dapat menghajar orang-orang Filistin. Sampai akhirnya Delila berhasil mengetahui kelemahan Simson karena Simson memberitahunya, Simson akan hilang kekuatannya jika rambutnya dipotong.

Diam-diam Delila mancukua rambuik Simson katiko inyo takalok pulas, dan mangikeknyo. Katiko dijagokan, Simson alah dikapuang urang Filistin, katiko inyo  bausaho meronta, kakuatannyo alah indak ado, Simson hilang kakuatannyo. Urang Filistin jo mudah manangkok Simson, dan manahannyo, Simson dicongkel matonyo sahinggo manjadi buto, dan dipakso manjadi tontonan saroman badut pertunjukan, selain itu Simson juga harus manggiliang di kilangan gandum.

Lamo berselang rambuik Simson mulai tumbuah, Simson badoa ka Allah agar diagiah kakuatan sakali lai, untuak menghancuakan urang Filistin. Katiko parayoan dewa Dagon, Simson diikek dan dibaok sabagai tontonan di kuil Dagon. Kareno Simson buto, katiko itulah Simson manyuruah anak ketek nan manuntunnyo, untuak mangarahkan Simson ka tiang panyangga kuil Dagon.

Saganok kakuatan Simson dikambalian dek Allah, dan jo kaduo tangannyo Simson mamaluak tiang panyanggo, dan marubuahkan kuil Dewa Dagon. Simson ikuik mati basama urang Filistin setelah inyo manghancuakan kuil Dagon di katiko terakhir hiduiknyo. Itulah kamatian Simson, mati basamo musuah bangsanyo yaitu bangsa Filistin.

## Rujuakan
Pambarasiahan moral 1938–1939

**Pambarasiahan moral 1938–1939** (bahasa Balando: **zedenschoonmaak**) adolah operasi gadang-gadangan dek kapolisian kolonial nan batujuan untuak manangkok urang-urang homoseksual pado Desember 1938 hinggo Mei 1939 di wilayah Hindia Balando (kini Indonesia). Operasi iko disalanggaroan di sajumlah kota, di antaranyo Batavia, Surabaya, Semarang, Bandung, Cirebon, Cianjur, Salatiga, Magelang, Yogyakarta, Malang, Pamekasan, Medan, Padang, jo Makasar. Sabanyak labiah dari duo ratuih pria ditangkok, tamasuak di dalamnyo pejabat tinggi, ateh tuduhan bahubungan seksual sasamo jinih jo anak di bawah umur. Dari 223 pria nan ditahan, 171 di antaranyo dinyatoan basalah dan dipenjaro salamo duo bulan hinggo duo tahun. Kabanyakan dari mereka adolah urang Eropa.

Meskipun baitu, homoseksualitas bukanlah tindakan kriminal baik di Hindia Balando maupun Balando. Hukum nan malandasi operasi pambarantasan homoseksual iko dianggap kurang tapek. Polisi manangkok para homoseks ateh tuduhan pedofilia nan diatur dalam Pasal 292 *Wetboek van Strafrecht* (Kitab Undang-Undang Pidana Hindia Balando) nan managah hubungan seksual jo anak di bawah umur 21 tahun. Dek berbekal paraturan nan tu, polisi dikerahkan untuak manarget para lelaki homoseks nan sabalunnyo indak parnah diparmasalahan di Hindia Balando. Parsoalan moral sabalun 1938 labiah manakanan pado pamberantasan praktik prostitusi jo pardagangan padusi jo anak.

Hindia Balando mamungkinkan tasalenggaronyo kampanye moral puritan iko dek para elite politiknya punyo kawenangan nan labiah leluasa tanpa adonya kritik baarti, dibandiangan jo negeri Balando surang nan mungkin akan taalang jo hak asasi kalompok borjuis nan sadang tumbuh.

Polisi susila di daerah-daerah dibantuak pulo untuak mambantu tugas kepolisian kolonial. Pejabat manangah jo tinggi kapolisian adoah nan mamprakarsai hal iko jo alasan bahasonyo kasusilaan umum adolah ciri masyarakat modern.

## Catatan kaki
Sijarah kantang

Kantang, manuruik sijarahnyo dulu didomestifikasikan atau dijadikan sabagai tanaman pangan samulo-mulo di Peru dan Bolivia. Dalam pajalanan wakatu, kantangpun manyebar ka Eropa dan sampai ka Indonesia lewat parantara panjajahan Belanda. Saat kini, kantang alah jadi bahan makanan yang umum di dunia.

## Sijarah manuruik daerah

### Amerika Selatan
Kultivasi kantang di Amerika Selatan dapek ditarik sijarahnyo manuju 10000 tahun lalu, namun umbinyo indak tasimpan dengan baiak dalam catatan arkeologis, dan ado masalah dalam identifikasi umbi nan ditamukan.

Bakeh arkeologis umbi kantang nan terverifikasi paliang awal didapeki di pasisia Ancón (Peru tangah), bertanggal 2500 SM. Inyo dikatahui mulo-mulo sekali ditanam di tampek nan kini ado di selatan Peru dan barat laut tajauah dari Bolivia. antaro 8000 dan 5000 SM. Kantang yang bertanggal sekira 2000 SM ditamukan di Huaynuma, Lembah Casma yang talatak du Peru, dan kantang-kantang yang berasa dari 800-500 SM juga ditamukan di situs Altiplano dari Chiripa, sisi timur Danau Titicaca. Salain dari tamuan-tamuan di ateh, kantang juga ditamukan pado catatan arkeologis Peruvia sabagai pangaruh desain dari tambikar keramik, yang acoknyo dalam bantuak wadah. Wadah itu dibantuak sabagai 3 caro: patamo, apo adonyo sabagai bantuaknyo kantang; keduo, dibantuak sabagai tubuah manusia (apakah inyo dipotong ataupun indak); nan tarakhir, gabuangan antaro kaduonyo. Fakta iko manunjuakkan akan adonyo pangaruh kantang terhadap keadaan kemasyarakatan yang ado di sinan.

Di Altiplano, kantang adolah sumber energi pantiang untuak Karajaan Inca, pandahulunyo, dan panaruihnyo, kolonial Spanyol. Urang-urang Indian Andes mamparlakukan kantang dalam macam-macam variasi, seperti ditumbuak, dipanggang, diabuih, atau dikukuih mirip jo  urang-orang Eropa modern. Mereka manyabuik suatu hidangan kantang yang disabuik papas secas, yang dibuek jo caro paabuihan, pangupehan, dan pamotongan. Setelah dipalakukan demikian, kantang kamudian difermentasikan untuak mambuek toqosh: lalu diancuakan jadi bubua, dirandam, dan disariang sampai jadi yang disabuik almidón de papa. Namun hasil panen yang masih ado disabuik urang-urang Andea chuño: jo mambiakan kantang yang ado baku samalaman panuah, dan lalu akan mencair di pagi hari. Mode ikolah langkah yang dilakukan untuak malunakan kantang. Setelah petani mangekstrak aia dari kantang tasabuik, kantang akan mengetek dan lebiah ringan. Ikolah nan nantinyo akan dipasiapkan untuak pangukuihan, dan bisa ditambah dalam pangukuihan. Kauntuangan dari chuño itu banyak, tautamo sekali bahwa inyo dapek disimpan batahun-tahun tanpo pandiginan, talabiah katiko sadang musim kalaparan atau panen buruak. Kaduo, dek wakatu simpannyo nan lamo, prajurit-prajurit Inca manjadikannyo jo makanan pokok, kareno keadaan raso dan maso kadaluarsanyo cukuik lamo untuak dibaok paibajalan. Chuño dulu diagiah pihak Spanyol ka para panambang ameh nan manghasilkan kakayaan yang gadang di abad ke-16 ka pamarintah Spanyol.

Kantang juo marupakan makanan pokok bagi urang Mapuche pra-Columbus, "talabiah di teritorial selatan dan pesisia Mapuche, yang di sinan jaguang indak dapek tumbuah matang".

## Rujuakan
Ruso sika

**Ruso sika** (*Cervus nippon*) adolah jenis ruso dari keluarga **Cervidae** nan manenmpati wilayah Asia Timur. Ruso sika mandiami habitat rimbo badaun gugur di sabelah utara dan rimbo campuran subtropis dan rimbo di daerah yang labiah angek di sabelah selatan Asia Timur. Ruso Sika adolah kerabat dakek dari ruso merah, rusa merah asia tangah dan elk. Ruso sika ditemukan dari wilayah Ussuri di Siberia sampai semenanjung Korea, Manchuria, Tiongkok sebelah utara dan selatan,Jo populasi nan saketek terisolir di Vietnam. Ruso Sika juga mananmpeki kapulauan Jepang dan Taiwan. Ruso Sika juga didatangkan ka pulau-pulau di Pasifik.

*Sika* (しか atau 鹿) **', diromanisasikan ''shika'' dalam Sistem Hepburn adolah kato dari bahaso Jepang untuak ''ruso'' sacaro umum. Sadangkan namo Jepang untuak Cervus nippon adolah ''nihonjika'' (にほんじか, 日本鹿).

== Lihat pula ==

* Ruso Merah - Ruso Merah Eropa
* Ruso Merah Asia Tangah - Populasi ditamukan di kawasan Himalayan dan Tibet
* Elk - Ruso Merah Amerika Utara (Wapiti), juga ditamukan di Asia Timur
* Ruso Thorold

== Rujuakan ==
* 
* Deer Specialist Group (1996). [http://www.iucnredlist.org/search/details.php/41788/all ''Cervus nippon'']<span>. </span>''2006 IUCN Red List of Threatened Species''<span>. </span>[[World Conservation Union|IUCN]] <span>2006. </span><span>Diakses 12 May 2006.</span>
* "Cervus nippon". Integrated Taxonomic Information System. 
* Igota, H., Sakagura, M., Uno, H., Kaji, K., Maneko, M., Akamatsu, R., & Maekawa, (in press). Seasonal patterns of female sika deer in eastern Hokkaidō, Japan. ''Ecological Research'', **19'''.